
Kata pengantar penyunting 



Segala puji dan syukur kehadrat Ilahi Tuhan sekalian 
alam. Selawat dan salam ke atas Nabi s. a. w. dipanjatkan 
serta sahabatnya sekalian. 

Tulisan ini merupakan artikel yang saya ambil 
daripada majalah pengasuh versi tulisan jawi yang saya 
perolehi daripada al-ahkam.net dalam bentuk PDF dengan 
tajuknya “HUKUM MENYEDIAKAN KENDURI 
KEMATIAN”. Kemudian saya bercadang untuk 
mengubahnya atau mengalihkan kepada tulisan rami di atas 
sebab lebih mudah dibaca oleh orang-orang awam yang 
tidak berapa fasih membaca tulisan jawi. 

Setelah membaca artikel ini saya tertarik kerana 
hujah-hujah yang diberikan di dalam artikel ini sangatlah 
kuat dan amat rasional serta lengkap dengan kata-kata 
ulama daripada empat mazhab serta ulama-ulama nusantara 
dari kalangan mazhab syafi’i sehingga menyebabkan tidak 
ada kata dalih lagi untuk diberikan. Kenduri kematian 
hukumnya adalah bid’ah yang dikeji kerana ia adalah 
sebahagian daripada ratapan sebagaimana hadis daripada 
Jarir bin Abdullah Radhiallahu ‘anhu katanya: 




Maksudnya: “kami mengira berhimpun orang ramai 
kepada ahli si mati dan membuat makanan selepas 
pengkebumiannya adalah sebahagian dari ratapan 

kematian. (Diriwayatkan oleh Imam Ahmad bin Hanbal 
dan Ibn Majah dengan isnad yang sahih) 

Imam Syafi’i berkata dalam kitab induknya “Al- 
Umm”: 



'W w 



W ■ ■ —W 



g ZE&Z Kpdr atp*i & /8R. 










■o 'W 



r w 



'W ■ V 




Maksudnya: Aku suka jiran si mati atau orang yang 
mempunyai pertalian keluarga dengannya (keluarga jauh) 
memberi makan kepada ahli mayat, yang mengenyangkan 
mereka pada hari dan malamnya. Kerana itu adalah sunnat 
dan ingatan (zikir) yang mulia, dan ianya adalah perbuatan 
golongan yang baik-baik sebelum dan selepas kita. Ini 
kerana apabila tiba berita kematian Ja’far, Rasulullah 
Sallallahu ‘alaihi wasallam bersabda: “buatlah kamu 
makanan kepada keluarga Ja’far kerana telah datang 
perkara yang mengharukan kepada mereka”. 

Zaman kini sunnah Nabi sudah dilupakan iaitu 
memberi makanan kepada keluarga si mati oleh jiran-jiran 
tetangga, sebaliknya sunnah itu telah ditukar iaitu jiran- 
jiran serta kerabat pula berkumpul di rumah keluarga si 
mati kemudian mendapat makanan daripada keluarga si 
mati tersebut. Oleh sebab itu, usaha memurnikan semula 

sunnah yang kian dilupai oleh masyarakat pada 
kebanyakannya adalah sangat perlu. Jika tidak selama- 
lamanya masyarakat tidak akan tahu yang manakah sunnah 
dan manakah yang bid’ah. 

Berkenaan bid’ah terbahagi kepada dua iaitu bid’ah 
hasanah dan bid’ah dholalah, maka bukanlah di sini tempat 
perbincangannya. Akan tetapi, pointnya adalah kenduri 
arwah bukan bid’ah hasanah tetapi ianya adalah bid’ah 
yang dikeji serta bercanggah dengan sunnah Rasulullah 
Sallallahu ‘alaihi wasallam. 

Semoga dengan tulisan ini memberi manfaat kepada 
mereka yang mahukan agama islam secara syumul dan 
menyeluruh, asli dan tulin serta terhindar dari penambahan- 
penambahan yang tidak sepatutnya dalam agama. Sebarang 
teguran kesilapan amat dialu-alukan. Wallahua’lam. 

Mohd Safwan bin Rusydi 

Email: safwanrusydi@yahoo.com 

Penyunting 

Mugaddimah 

Sudah menjadi lumrah kepada orang melayu beragama 
islam ditanah air kita, apabila berlaku kematian dalam 
sesebuah keluarga, maka ahli keluarga si mati itu akan 
menyediakan makanan dan minuman. 

Pada kebiasaannya, keluarga si mati akan memasak 
dan menyediakan nasi bungkus mengikut bilangan orang 
yang hadir bersembahyang jenazah atau mengikut jumlah 
orang yang terlibat memberi pertolongan mentajhizkan 
(menyediakan-ed.) mayat, termasuk penggali kubur dan 
sebagainya. Sebaik sahaja selesai sembahyang jenazah, nasi 
bungkus akan diedar dan dibahagi-bahagikan kepada setiap 
orang yang turun dari rumah. 

Kemudian pada malam pertama hingga malam ketujuh 
diadakan majlis tahlil kepada roh si mati, dan sesudah 
majlis tahlil, keluarga si mati akan menghidangkan 
makanan dan minuman kepada jiran dan para jemaah yang 
hadir, sama ada jamuan ringgan atau jamuan berat 
mengikut kadar kemampuan masing-masing. Manakala 
pada malam ketiga, ketujuh, kedua puluh, keempat puluh, 
dan keseratus pula, pada kebiasaannya akan dihidangkan 
jamuan nasi dengan aneka masakan yang enak-enak. 
Kemudian, setiap malam jumaat selepas hari ketujuh 
hingga hari keempat puluh atau kadang-kadang sehingga 
hari keseratus, diadakan lagi majlis-majlis tahlil, dengan 
setiap lepas tahlil akan dihidangkan pelbagai hidangan dan 
masakan oleh ahli si mati. 

Pendek kata, menjamu makanan dan minuman selepas 
kematian telah menjadi tugas yang terpaksa dilakukan oleh 
keluarga si mati, sama ada mereka terdiri dari orang kaya 
atau kurang berada. Kalau tidak dibuat, nescaya akan dicela 
oleh jiran tetangganya, kaum kerabatnya, dan sahabat 
handainya. Bukan setakat dicemuh, malahan keluarga si 
mati yang tidak menurut resam turun-temurun itu akan 
dipandang serong oleh masyarakat sekitar. Bermacam- 
macam tuduhan dan cemuhan dilemparkan kepada ahli si 
mati yang tidak mengikut adat tradisi itu. Umpamanya 
dikatakan kedekut, bakhil, tidak mengenang jasa si mati 
atau juga dikatakan seperti mengambus batang pisang dan 
sebagainya. 

Itulah antara ungkapan ujaran yang menggambarkan 
kejinya sesiapa yang meninggalkan tradisi tersebut. 
Sebahagian besar dari kalangan umat islam 
menganggapnya dari ajaran islam yang penting yang tidak 
boleh diabaikan, kerana ianya turut dilakukan oleh orang- 
orang yang berpengetahuan agama, sama ada dari lepasan 
madrasah-madrasah pondok atau lepasan sekolah-sekolah 
arab/agama. Mana-mana individu yang mengkritik adat 
resam itu akan dicap atau dilebelkan sebagai kaum muda 
yang hendak merosakkan ajaran islam yang suci. 

Walaubagai manapun, ada juga segolongan kecil 
ummat islam di negara kita yang berpendapat bahawa 
membuat dan menjamu makanan selepas kematian adalah 
bid’ah yang perlu ditinggalkan. Kerana ia tidak pernah 
dibuat atau dilakukan oleh Rasulullah Sallallahu ‘alaihi 
wasallam dan sahabatnya. 

Kembali kepada Allah dan Rasul-Nya 



Penyusun merasa terpanggil untuk mengambil 
bahagian dalam perbincangan masalah perselisihan yang 
tidak ada kesudahan ini, dengan harapan semoga 
masyarakat kita khususnya ‘alim ‘ulama dan bijak pandai 
islam dapat menilai siapakah yang sebenarnya dipihak yang 
hak dan siapakah yang berada dipihak yang kabur dalam 
masalah yang dinyatakan. 

‘Ulama silam telah membentangkan kepada kita 
mengenai hukum sebenar membuat dan menjamu makanan 
kepada orang ramai selepas berlaku kematian. Antaranya 
ialah dengan cara membawa hadis-hadis yang menjelaskan 
secara khusus mengenai perkara ini: 

1. Hadis yang dikeluarkan oleh Abu Daud, Tirmizi, dan 
Ibn Majah dari Abdullah bin Ja’far beliau berkata: 
apabila tiba berita kematian Ja’far (bin Abi Talib) nabi 
bersabda: 




Maksudnya: “Hendaklah kamu membuat makanan 
kepada ahli Ja’far (isteri-isteri dan anak-anak), 
sesungguhnya telah datang kepada mereka perkara 
yang mengharukan (menyedihkan-edt) mereka”. 

Dalam hadis di atas, Rasulullah Sallallahu ‘alaihi 
wasallam mengharapkan jiran tetangga yang tinggal 

berhampiran dengan keluarga si mati agar membuat 
makanan kepada mereka yang ditimpah musibah dan 
dukacita kematian. Ja’far bin Abi Talib telah mati 
syahid dalam peperangan Mu’tah pada tahun kelapan 
hijrah. Sebaik-baik sahaja berita kematiannya sampai, 
nabi menyuruh jiran tetangganya melakukan perkara 
itu kepada ahlinya bagi meringankan beban dukacita 
ahli keluarga dengan memberi makan kepada mereka. 

2. Hadis Jarir bin Abdullah Radhiallahu ‘anhu katanya: 







Maksudnya: “kami mengira berhimpun orang ramai 
kepada ahli si mati dan membuat makanan selepas 
pengkebumiannya adalah sebahagian dari ratapan 
kematian. (Diriwayatkan oleh Imam Ahmad bin 
Hanbal dan Ibn Majah dengan isnad yang sahih) 

Hadis di atas menunjukkan kepada kita bahawa orang 
ramai yang berhimpun di rumah ahli si mati dan 
memakan makanan yang dimasak dan disediakan oleh 
ahli si mati adalah sebahagian dari perbuatan ratapan 
kematian. Dan ratapan selepas kematian adalah 
perbuatan jahiliah yang hukumnya adalah haram 
sebagaimana yang dimaklumi. 

Ahli si mati tidak patut membuat makanan dan 
memberi makan atau menjamu orang lain, kerana perbuatan 
itu tidak disyariatkan. Dibawah ini diperturunkan pesanan 
beberapa ‘ulama besar lagi mujtahid: 

l.Imam Al-Syafi’i menegaskan dalam kitabnya Al- 
Umm: 



'W V 



yfZ KpOr 







Maksudnya: Aku suka jiran si mati atau orang yang 
mempunyai pertalian keluarga dengannya (keluarga 
jauh) memberi makan kepada ahli mayat, yang 
mengenyangkan mereka pada hari dan malamnya. 
Kerana itu adalah sunnat dan ingatan (zikir) yang 
mulia, dan ianya adalah perbuatan golongan yang 
baik-baik sebelum dan selepas kita. Ini kerana apabila 
tiba berita kematian Ja’far, Rasulullah Sallallahu 
‘alaihi wasallam bersabda: “buatlah kamu makanan 
kepada keluarga Ja’far kerana telah datang perkara 
yang mengharukan kepada mereka”. 

